218 
Skåne (4 deltagere: Seminarieiærer Mortensen, cand. phil. Ottesen, 
stud. theol. H. Poulsen og fuldmægtig O. Smith). 
Af den af seminarielærer Mortensen givne beretning meddeles 
her følgende : 
Exkursionen s hoved øjemed var at genfinde og iagttage den i 
søen Immelen for et par år siden fundne Trapa natans. 
Afgangstiden fra København var ansat til kl. 3^/? , men det viste 
sig, at man burde være gået med et noget tidligere afgående skib, 
ti man kom for sent til Malmø til at komme med eftermiddagstoget 
til Christiansstad , og maatte forblive i Malmø om natten. Aftenen 
benyttedes da til en lille tur langs sundet mod syd, ud forbi fængslet 
(det gamle »Malmøhus«). Vegetationen her lignede i det hele 
Amagers strandenges; der var en påfaldende mængde af MeJilotus 
officinalis og M.alöa, bægge i overordentlig store eksemplarer; 
end videre fandtes på skrænterne af den nye jernvejsdæmning en 
stor mængde af Polygonum Raji, der, så vidt vides, ikke før er 
bemærket på dette sted. 
Næste morgen fortsattes rejsen på jernbanen til Hessleholm, 
hvorfra sidebanen går til Christiansstad. Ved Arløf statiqn iagttoges 
Dipsacus pilosus; i nærheden af Ørtofta løber en å (Brå-ån) i 
smukke bugter, og fuld af Åkander og Nøkkeroser. Mellem Stehag 
og Hør passeres den anselige Ring-sjø, 'og nu begynde efterhånden 
øde, bakkede stenoverdrev med deres ensformige enebær- og 
lyngvegetation at blive hyppige. I omegnen af Søsdala findes flade, 
hedeagtige strøg, på hvilke foruden Lyngen også Klokkelyng er 
almindelig. 
Nær ved Christiansstad voxer i et vandløb Sagittaria sagittæfoJia 
i største mængde, og ved Helge-å, tæt syd for staden, fandtes 
senere Rumcx maximus, der ikke vides forhen at være angivet 
herfra. 
Efter et lidet ophold i Christiansstad toges »skjuts« til Bifvarød, 
en stor gård, 2^/3 mil længere mod nord. Den bebos af en Dansk, 
og her havde man tænkt at overnatte. På vejen derud iagttoges 
Medic'igo falcata, der på flere steder optrådte som ukrud i 
vintersæden. En gulblomstret form af Agrostis Spica venf/i voksede 
nogle steder i Rugen. Kartofler dyrkes i disse egne i påfaldende 
stor mængde; det erfaredes, at de benyttes til brændevinsbrænding. 
Ved Tilkestad voksede Nepeta Cataria. 
Da man kl. .3 eftermiddag nåede Bifvarød , viste det sig , at 
huset allerede var fuldt af fremmede, så at der ikke kunde tænkes 
på nattekvarter der. Forpagteren var imidlertid så forekommende, 
at give anvisning på Skarvik, en bondegård l^'s mil mod nordost, 
ved Immelens sydende, og at stille en vogn til de rejsendes disposition. 
Man drog da trøstigt videre ; vejen blev efterhånden mere og mere 
vild ; stene og klipper og stejle skrænter, skove af nåletræer og 
birk, med dybe engpletter, omkransede af Pors, afvexle med hverandre; 
enkelte steder er vejen så stejl, at det synes livsfarligt at befærde 
